16 onwettige immigrante ontsnapArgieffoto Brig. Thulani Ngubane, woordvoerder van die polisie, het gesê die 16 immigrante is van Mosambiek en Zimbabwe en het tussen Dinsdagaand en Woensdagoggend ontsnap deur ŉ gat in die dak te sny. Volgens Ngubane is dit nog nie duidelik waarmee die gat gemaak is nie. “Hulle was glo op pad om uitgelewer te word toe die voorval plaasgevind het.” Ngubane het gesê niemand is nog teen Woensdagmiddag in hegtenis geneem nie. “’n Interne ondersoek is van stapel gestuur en ernstige stappe sal geneem word indien daar bevind word dat van die polisiebeamptes by die stasie nalatig opgetree het,” het Ngubane gesê.